En virtut del Decret 84/1985, de 21 de març (DOGC núm. 527, de 10.4.1985), es van aprovar les mesures per a la reforma de l'atenció primària de salut a Catalunya, les quals s'han consolidat mitjançant la publicació de la Llei 15/1990, de 9 de juliol, d'ordenació sanitària de Catalunya, que configura l'àrea bàsica de salut com a unitat territorial on es presta l'atenció primària de salut d'accés directe de la població.
D'acord amb això, mitjançant successives ordres del Departament de Sanitat i Seguretat Social s'ha procedit a la sectorització de l'atenció primària de salut a Catalunya amb l'establiment d'àrees bàsiques de salut.
No obstant això, per raons tècniques i de planificació, actualment es fa aconsellable alterar la delimitació territorial d'algunes d'aquestes àrees.
Atès que la proposta de modificació de la delimitació de diverses àrees bàsiques de salut s'ha sotmès a informació pública mitjançant l'Edicte de 29 d'octubre de 2001 (DOGC núm. 3508, de 7.11.2001), i vistes les al·legacions formulades en aquest tràmit;
En conseqüència, a l'empara de les facultats que m'atorguen l'article 12 de la Llei 13/1989, de 14 de desembre, i la disposició final 7 del Decret 84/1985, de 21 de març,
Es modifica la delimitació territorial de les àrees bàsiques de salut que figuren a l'annex 1 d'aquesta Ordre, que passen a tenir l'abast i els límits territorials que s'hi especifiquen.
Es creen les àrees bàsiques de salut que figuren a l'annex 2.
D'acord amb el que preveuen l'article 3.3 i la disposició transitòria 5 del Decret 84/1985, de 21 de març, s'han de reestructurar els partits mèdics integrats a les àrees bàsiques de salut a què fa referència aquesta Ordre per tal d'adaptar-los a la nova ordenació.
A aquest efecte, s'han de tramitar d'ofici els expedients corresponents, d'acord amb la normativa vigent, que ha de resoldre el Departament de Sanitat i Seguretat Social, amb l'audiència prèvia de les persones interessades.
—1 Les àrees bàsiques de salut a què fa referència aquesta Ordre seran objecte de les adaptacions oportunes en els límits i l'abast com a conseqüència de l'alteració de les circumstàncies que n'han determinat la delimitació.
Aquestes adaptacions s'han de tramitar amb subjecció als mateixos requisits exigits per a la seva creació.
—2 Les àrees bàsiques de salut que preveu aquesta Ordre, les adaptacions necessàries i les modificacions ulteriors s'han d'ajustar, en tot moment, a l'ordenació territorial de Catalunya.
Mentre no es constitueixin els equips d'atenció primària corresponents a les àrees bàsiques de salut l'àmbit territorial de les quals modifica aquesta Ordre, el funcionariat dels cossos de metges i practicants titulars amb nomenament interí o en propietat i adscripció als partits mèdics afectats per la nova ordenació continuaran exercint les seves funcions amb l'obligació d'assistir la població adscrita, sens perjudici de la seva integració ulterior en l'equip corresponent, en els termes que preveu el Decret 84/1985, de 21 de març, i les disposicions dictades per al seu desplegament.
—1 Es faculta el director o la directora del Servei Català de la Salut per dictar les resolucions i prendre les mesures oportunes per a l'execució i el compliment del que preveu aquesta Ordre.
—2 Aquesta Ordre entrarà en vigor l'endemà que sigui publicada al Diari Oficial de la Generalitat de Catalunya.
Tanmateix, les modificacions de la delimitació territorial corresponents a les àrees bàsiques de salut Tarragona-4, Tarragona-6 i Torredembarra no entraran en vigor fins al moment que s'indica en l'annex 3 per a cada modificació.
Àrea Bàsica de Salut Barcelona 2 I
Comprèn l'àmbit territorial del municipi de Barcelona delimitat per c. de Sardenya, av. Diagonal, pl. de les Glòries Catalanes, c. del Dos de Maig i c. de Provença.
Àrea Bàsica de Salut Barcelona 2 J
Comprèn l'àmbit territorial del municipi de Barcelona delimitat per pg. de Sant Joan, pl. de Mossèn Cinto Verdaguer, pg. de Sant Joan, c. de la Diputació, c. de Bailèn, Gran Via de les Corts Catalanes, pl. de Tetuan, Gran Via de les Corts Catalanes, pl. de les Glòries Catalanes, av. Diagonal, c. de Sardenya i c. de Rosselló.
Comprèn l'àmbit territorial dels municipis d'Alp, Bellver de Cerdanya, Bolvir, Das, Fontanals de Cerdanya, Ger, Guils de Cerdanya, Isòvol, Llívia, Meranges, Prats i Sansor, Prullans, Puigcerdà, Riu de Cerdanya i Urús.
Àrea Bàsica de Salut Garraf rural
Delimitada fins ara per l'Ordre de 16 d'agost de 1993 (DOGC núm. 1794, de 8.9.1993).
Comprèn l'àmbit territorial dels municipis de Canyelles, Olivella i Sant Pere de Ribes, i l'àmbit territorial dels nuclis de Costa-Cunit-Castellet i els Rosers, pertanyents al municipi de Castellet i la Gornal.
Àrea Bàsica de Salut La Seu d'Urgell
Delimitada fins ara per l'Ordre de 6 de juny de 1991 (DOGC núm. 1455, de 14.6.1991).
Comprèn l'àmbit territorial dels municipis d'Alàs i Cerc, Arsèguel, Cava, Estamariu, Josa i Tuixén, Lles de Cerdanya, Montellà i Martinet, Montferrer i Castellbò, el Pont de Bar, Ribera d'Urgellet, la Seu d'Urgell, les Valls d'Aguilar, les Valls de Valira i la Vansa i Fórnols.
Comprèn l'àmbit territorial del municipi de Tarragona delimitat per la mar Mediterrània, c. d'Huyà, Via Augusta, baixada de la Beneficència, pg. de Torroja, camí de l'Ermita de la Salut, autovia de Circumval·lació, camí del Cementiri, ctra. del Pont d'Armentera, c. de Miquel Servet (pel nord-est, el nucli de Sant Pere i Sant Pau), camí del Mas de Morató, terme municipal del Catllar, terme municipal de la Riera de Gaià i terme municipal d'Altafulla, i l'àmbit territorial del municipi del Catllar.
Comprèn l'àmbit territorial del municipi de Tarragona delimitat per la mar Mediterrània, c. d'Huyà, Via Augusta, baixada de la Beneficència, pg. de Torroja, camí de l'Ermita de la Salut (fins al barranc de l'Arrabassada), autovia de Circumval·lació, camí del Cementiri, ctra. del Pont d'Armentera, av. de Puig i Valls (nucli de la Font de l'Oliva), camí de l'Àngel (inclou tota la urbanització Tarragona 2), autovia de Circumval·lació, ctra. de Lleida, autopista A-7, riu Francolí, av. de Roma, pl. Imperial Tàrraco, rambla Nova, c. de Cristòfol Colom, c. de Reding, c. de Ponç d'Icart i prolongació del c. de Ponç d'Icart fins al mar.
Comprèn l'àmbit territorial dels municipis d'Altafulla, Bonastre, Creixell, la Nou de Gaià, la Pobla de Montornès, la Riera de Gaià, Roda de Barà, Salomó, Torredembarra i Vespella de Gaià.
Àrea Bàsica de Salut Cubelles-Cunit
Comprèn l'àmbit territorial dels municipis de Cubelles i Cunit, que se segreguen de l'actual ABS Garraf rural.
a) La segregació de l'àmbit territorial que s'agrega a l'Àrea Bàsica de Salut Tarragona-6 entrarà en vigor en el moment en què es posi en funcionament el nou centre d'atenció primària de l'Àrea Bàsica de Salut Tarragona-6.
b) L'agregació de l'àmbit territorial del municipi del Catllar que se segrega de l'Àrea Bàsica de Salut Torredembarra entrarà en vigor en el moment en què es posi en funcionament l'equip d'atenció primària de l'Àrea Bàsica de Salut Tarragona-4.
L'agregació de l'àmbit territorial que se segrega de l'Àrea Bàsica de Salut Tarragona-4 entrarà en vigor en el moment en què es posi en funcionament el nou Centre d'Atenció Primària Tarragona-6.
La segregació de l'àmbit territorial del municipi del Catllar que s'agrega a Àrea Bàsica de Salut Tarragona-4 entrarà en vigor en el moment en què es posi en funcionament l'equip d'atenció primària de l'Àrea Bàsica de Salut Tarragona-4.